בוצין טריפולי

בּוּצִין טְרִיפּוֹלִי (שם מדעי: .Verbascum tripolitanum Boiss) – צמח עשבוני דו-שנתי עדין, שנושא פרחים צהובים ערוכים בתפרַחת ממשפחת הלועניתיים<ref></ref><ref></ref>. מין זה לא מצוי ובוא תת-אנדמי מדרום טורקיה ועד צפון מזרח ישראל וצפונה. המין מאופיין על ידי פטוטרות ארוכות של עלי הבסיס. הפרחים ממוקמים בניצב למישור הקרקע, כלומר הם בעלי עמדה אנכית ולא אופקית כשאר הצמחים בעלי פרחים גלגליים (כלנית, נורית, אסיה וכדומה).
בוצין טריפולי בכרמל
== מאפיינים ==
צמח עשבוני דו-שנתי עדין מכוסה בשערות מסועפות (דמויות אילן). עמוד התפרחת הראשי מסתעף לעיתים לגבעולי משנה המדמים מנורה. 

הגבעולים עגולים, חומים ודקים (עוביו כ-5 מ"מ או פחות) מכוסים שערות מסועפות (דמויות אילן)<ref></ref>.

העלים לבידים-צהבהבים, מסורגים או ערוכים גם בשוֹשֶנֶת (rosette) - עלים צמודים על פי רוב אל פני האדמה ומרוכזים בצורה מעגלית ולוליינית מסביב לבסיס גבעול זקוף.

עלי השושנת (עלי הבסיס), מהם עולה עמוד התפרחת, מוארכים ובעלי פטוטרת ארוכה. שפתם מפורצת לאונות רדודות (בניגוד לבוצין מפורץ שעליו שסועים עמוקות) ומשוננות.

עלי הגבעול מסורגים, חסרי לוואים וקטנים מעלי הבסיס.

התפרחת דמוית שיבולת ומסועפת<ref name=":2"></ref>. הפרחים ערוכים בקבוצות דמויות כדור לאורך גבעולי הפריחה המשניים, וביניהן רווחים גדולים. 

הפרחים דו-מיניים, ובלתי נכונים (כמעט סימטריים), בעלי עטיף כפול. הם בעלי שחלה עילית, מאוחי עלי כותרת בבסיסם לצינור קצר מאוד. הכותרת נושרת כיחידה אחת שלמה יחד עם האבקנים<ref name=":3"></ref>. האבקנים מבשילים ביום הראשון לפתיחת הפרח, הרי השחלה מבשילה רק ביום השני. 

הפרחים צהובים ומרכזם ארגמני, גדולים, קוטר כותרתם 30 עד 40 מ"מ.

הגביע קצר בעל 5 אונות שוות ודמויות ביצה, מכוסה שערות בלוטיות<ref name=":3" />. אורך הגביע 4 עד 5 מ"מ (בבוצין מפורץ רק 2 עד 3 מ"מ). הגביע משתייר גם בזמן הבשלת הפרי<ref name=":0"></ref>. אורך הגביע בזמן הבשלת הפרי קטן (בבוצין הגליל הוא מגיע עד 12 מ"מ). 

הכותרת גלגלית, כמעט סימטרית, בעלת 5 עלים וקוטרה 30 עד 40 מ"מ. (בשונה מבוצין דמשקאי ובוצין קיסריון שקוטר פרחיהם רק 10 עד 15 מ"מ)<ref name=":3" />. חמשת עלי הכותרת פרושים לרווחה על מישור אחד, ומאוחים בבסיסם, לכדי צינור כותרת קצר מאוד. עלי הכותרת (האונות) אליפיזיות, חופות במקצת זו לזו, ובלתי שווים במקצת. הפרח אינו בעל סימטריה רב-צדדית (מעגלית), אלא בעל סימטריה דו-צדדית בגלל שעלה הכותרת התחתון קטן יותר משאר עלה הכותרת.

הכותרת נושרת יחד עם האבקנים אחר ההפריה<ref name=":1"></ref>. הפרחים שנשארים על הצמח מתקפלים ומצטמקים, נסגרים חלקית ונשארים כך, עד הבוקר הבא.

האבקנים 5, שוני-אורך, קבועים על הכותרת, במרכזה, לסירוגין עם אונות הכותרת<ref name=":1" /><ref name=":0" />. הזירים שעירים לכל אורכם מלבד שני הזירים של שני האבקנים הקדמיים שהם קירחים בחלקם העליון (בניגוד לבוצין הגליל)<ref name=":1" />, צבע השערות הארוכות על זירי האבקנים סגול.

השחלה עילית בעלת שני עלי שחלה, שתי מגורות ושיליה זוויתית<ref name=":2" />. עמוד השחלה אחד, והצלקת בראשו דמוית גולה. 

הפרי הוא הלקט כדורי קטן, רב-זרעים, אורכו ארוך לכל היותר פי 1.5 מרוחבו<ref name=":1" />. ההלקט, שבראשו נישא עמוד שחלה, עטוף בגביע משתייר וקצר ממנו. והוא נפתח בראשו על ידי 2 קשוות שהן שסועות לשניים<ref name=":2" /><ref name=":0" />.

הזרעים מרובים, קטנים, שחורים ומקומטים (בעלי גומות)<ref name=":1" />.

העלווה מאמצע נובמבר ועד סוף יוני. הפריחה מסוף אפריל ועד תחילת ספטמבר. פרי מאמצע יוני, פרי מפיץ זרעים עד תחילת דצמבר.

== בית גידול ותפוצה ==

בוצין טריפולי בהר הכרמל
מין זה גדל בבתי גידול טבעיים בחורש ויער ים תיכוני. בוצין טריפולי הוא מין לא מצוי בישראל והוא תת-אנדמי, תפוצתו מדרום טורקיה, סוריה, לבנון, ועד צפון מזרח ישראל וצפונה. בישראל הוא מצוי בגליל ובכרמל; ונדיר מאוד בחרמון, בבקעת חולה, בגליל התחתון, בחוף הגליל, בעמק עכו ובחוף הכרמל<ref></ref>. 

==קישורים חיצוניים==

==הערות שוליים==

קטגוריה:צמחים שתוארו ב-1853
קטגוריה:טקסונים שתוארו בידי פייר אדמון בואסייה
קטגוריה:לועניתיים